jkorsvik/nowiki_second_scrape_merged huggingface dataset:
Alfhild Børsum Johnsen

Alfhild Børsum Johnsen (født Alfhild Børsum den 5. august 1882 på Lillehammer, død 16. desember 1981 på Kirkøy, Hvaler) var en norsk maler og grafiker, kjent for sitt store antall grafiske portretter, landskaps- og bybilder, samt sine sene, naturalistiske malerier i en kraftig palett.


== Familie ==
Alfhild Børsum Johnsen var datter av ingeniør og bruksbestyrer på Mesna Bruk Iver Julius Børsum og hans hustru Alethe Støkken. Hun ble den 4. juli 1912 gift i Asker kirke med grafiker, treskjærer og maler Karsten Marentius Sverre Johnsen.


== Utdannelse ==
Alfhild Børsum Johnsen var elev ved Den kgl. Tegneskole under Peder Cappelen Thurmann og Oscar Wergeland fra 1897, under Johan Nordhagen i periodene 1906-12 og 1915-16, og dessuten periodevis ved Harriet Backers malerskole i årene 1900-04. En kort tid gikk hun på malerskole i København i 1919. 
Etter å ha blitt enke i 1939 studerte hun fra januar til april 1940 hos Jean Heiberg ved Kunstakademiet. 


== Kunstnerisk virke ==
Alfhild Børsum Johnsen debuterte på De Unges Utstilling hos Blomqvists Kunsthandel i Oslo i 1906, og i årene som fulgte deltok hun ved flere utstillinger i hovedstaden. Da hun i 1919 flyttet fra Asker til Kirkøy gikk hun nesten helt og holdent over til maleriet som uttrykksform.
I 1940-årene gikk hun over til en naturalistisk malerstil, preget av rene, sterke farger og kraftige penselstrøk. Hun utførte altertavlen til Spjærøy kapell, et arbeid som ble flyttet til Asmaløy bedehus i 1951.


== Stipender, reiser og utenlandsopphold ==
Finnes legat 1912-13
Studieopphold i København 1919.


== Referanser ==


== Kilder ==
«Alfhild Børsum Johnsen». Norsk kunstnerleksikon. Besøkt 20. november 2018.
Elizabeth Hurley

Elizabeth Jane Hurley (født 10. juni 1965 i Basingstoke i England), kjent som Liz Hurley, er en britisk skuespillerinne og modell. Hun har vært knyttet til kosmetikkselskapet Estée Lauder siden selskapet ga Hurley hennes først modelljobb i en alder av 29. De har benyttet henne siden 1995 som representant og modell for sine produkter, spesielt parfymer slik som «Sensuous», «Intuition» og «Pleasures». Hurley eier et klesmerke for badetøy som bærer hennes navn.Som skuespillerinne er hun best kjent fra rollen som Vanessa Kensington i Mike Myers' spionkomedie, Austin Powers – Agenten som kom ut av fryseren (1997) og som Djevel i Bedazzled (2000). I 2015 startet Hurley i en hovedrolle i E!-serien The Royals.
I 1990-årene ble hun kjent for sitt forhold til Hugh Grant. Grants rolle i 1994-filmen Fire bryllup og en gravferd gjorde at den internasjonale pressen fokuserte på ham, og under premieren til filmen i Los Angeles var Hurley sammen med ham i en meget spesiell sort Versace-kjole som var holdt sammen av sikkerhetsnåler av gull, omtalt som «den kjolen».


== Filmografi ==
TeaterThe Cherry Orchard – A Jubilee (Russian & Soviet Arts Festival)
The Man Most Likely To (Middle East tour)


== Referanser ==


== Eksterne lenker ==
(en) Elizabeth Hurley på Internet Movie Database 
(no) Elizabeth Hurley hos Filmfront 
(sv) Elizabeth Hurley i Svensk Filmdatabas 
(da) Elizabeth Hurley på Filmdatabasen 
(da) Elizabeth Hurley på Scope 
(fr) Elizabeth Hurley på Allociné 
(en) Elizabeth Hurley på AllMovie 
(en) Elizabeth Hurley hos Rotten Tomatoes 
(en) Elizabeth Hurley hos TV Guide 
(en) Elizabeth Hurley hos The Movie Database
Marija Basjkirtseva

Marija Basjkirtseva (Мария Константиновна Башкирцева Marija Konstantinovna Basjkirtseva, født 24. november 1858 i Gawronzi ved Dykanka i Det russiske keiserdømmet, dagens Ukraina, død 31. oktober 1884 i Paris) var en ukrainsk maler og dagbokforfatter. Maleriene hennes regnes for å høre til naturalismen. Hun er kanskje vel så kjent for dagbøkene sine som ble utgitt i 1887, og som oppnådde en kultstatus blant kvinner i hennes generasjon. Basjkirtsevas liv har blitt filmatisert flere ganger, blant annet i Italia med skuespilleren Iste Miranda i hovedrollen.


== Biografi ==
Hun ble født som Marija Basjkirtseva i Gavrontsij (Gawronzi) ved Dykanka i Poltava-regionen (i dagens Ukraina). Foreldrene, som kom fra de to rike, sørrussiske landadelfamiliene Babanin og Basjkirtsev, skilte seg kort etter de hadde satt to barn til verden. Marija vokste opp sammen med moren på godset til besteforeldrene. Etter opphold i Wien, Baden-Baden, Genève og Paris i årene 1870–72 slo moren, besteforeldrene og en tante seg ned i Nice, og der begynte unge Marija å føre dagbok.
En lidelse i strupehodet forpurret planene hennes om å bli sangerinne og skuespiller. Også gifteplanene med en adelsmann fra Roma strandet. Marija overtalte familien sin til å flytte til Paris, der hun ville studere malerkunst. Etter to års utdannelse på Académie Julian, som tok opp kvinnelige studenter, og med Tony Robert-Fleury som lærer, slo hun seg sammen med maleren Jules Bastien-Lepage som elev og venninne. Sammen med sin mor pleide hun ham til han døde av kreft i 1884. Basjkirtseva døde selv av tuberkulose kort tid etter Bastien-Lepage.
Basjkirtseva ble gravlagt i Paris, på gravplassen Cimetière de Passy. Over graven ble det reist et stort atelierliknende monument, som i dag er erklært kulturminne.


== Virke ==
Blant Basjkirtsevas best kjente bilder er «I atelieret» (1881) og «Møtet» (1884). Det første viser malerkollegaer og henne selv fremfor en mannlig modell på Académie Julian i Paris, det andre viser barn i en gate i en fattig bydel. Mange av maleriene etter Basjkirtseva gikk tapt under andre verdenskrig, men et lite antall bevarte verk er i dag utstilt ved blant annet Det russiske museet, Rijksmuseum Amsterdam og Musée d'Orsay.
Dagbøkene, som hun hadde ført frem til få dager før hun døde, ble utgitt i Frankrike i 1887. Moren hadde da kortet ned og sensurert en del av dem først. Dagbøkene ble raskt oversatt til flere språk og nye opplag har fortsatt å komme ut. I boken Buch der Frauen (1894) omtaler Laura Marholm Basjkirtseva dagboken som en «husbibel» for unge kvinner av hennes tid.

		
		
		
		
		
		
		


== Referanser ==


== Kilder ==
Magnus Ljunggren, Rysk konst och litteratur i förening, Östbulletinen Nr. 1, 2009, årgång 13


== Eksterne lenker ==
(en) Marie Bashkirtseff – kategori av bilder, video eller lyd på Commons 
(en) Marie Bashkirtseff – galleri av bilder, video eller lyd på Commons 
(en) Marija Basjkirtseva på Internet Movie Database 
(en) Marija Basjkirtseva på AllMovie
Ant-Man and the Wasp: Quantumania

Ant-Man and the Wasp: Quantumania er en kommende, amerikansk film som har utgivelsesdato i 2023, og regisseres av Peyton Reed.


== Skuespillere ==
Paul Rudd som Scott Lang
Evangeline Lilly som Hope van Dyne
Michael Douglas som Hank Pym
Michelle Pfeiffer som Janet van Dyne
Kathryn Newton som Cassie Lang


== Referanser ==


== Eksterne lenker ==
(en) Ant-Man and the Wasp: Quantumania på Internet Movie Database 
(no) Ant-Man and the Wasp: Quantumania hos Filmfront 
(fr) Ant-Man and the Wasp: Quantumania på Allociné 
(en) Ant-Man and the Wasp: Quantumania på AllMovie 
(en) Ant-Man and the Wasp: Quantumania på Rotten Tomatoes 
(en) Ant-Man and the Wasp: Quantumania på Metacritic
Felix Arndt

Felix Arndt (født 20. mai 1889 i New York City, død 16. oktober 1918 samme sted) var en amerikansk pianist og komponist.
Hans mor var grevinne Fevrier som var slekt med Napoleon III.Arndts mest kjente komposisjon er Nola, som ble skrevet 1915 som en tilegnelse til hans vordende hustru, Nola Locke. Komposisjonen ble blant annet signaturmelodi for Vincent Lopez' orkester. Også trombonisten Wilbur Hall i Paul Whitemans orkester var kjent for en virtuos fremførelse av dette pianostykke omarrangert for trombone.Arndt døde i spanskesyken.


== Referanser ==


== Eksterne lenker ==
(en) Felix Arndt på Internet Movie Database 
(en) Felix Arndt på Discogs 
(en) Felix Arndt på MusicBrainz 
Nola, MIDI versjon
Katarina av Braganza

Katarina av Braganza (engelsk Catherine of Braganza, portugisisk Catarina de Bragança; født 25. november 1638 i Paço Ducal de Vila Viçosa, død 31. desember 1705 i Lisboa) var en portugisisk prinsesse som ble dronning av England, Skottland og Irland.


== Foreldre ==
Katarina var datter av kong Johan IV av Portugal og dronning Luisa de Guzmán.


== Ekteskap ==
Katarina ble gift med kong Karl II av England. Dette skjedde ved to seremonier, en hemmelig katolsk og en offentlig anglikansk i Portsmouth den 22. mai 1662.
Som medgift fikk England de portugisiske besittelsene Mumbai (Bombay) i India og Tanger i det nordlige Marokko.
Katarina og Karl fikk aldri barn sammen, da hun hadde tre spontanaborter. Karl fikk imidlertid en del barn utenfor ekteskap.


== Ikke kronet ==
Katarina ble dronning av England, Skottland og Irland. Karl II ble kronet den 23. april 1661, det vil si mer enn ett år før bryllupet.
Katarina ble ikke kronet, fordi hun var katolikk. Karl II konverterte til katolisismen på sitt dødsleie.


== Five o’clock tea ==
Det var Katarina som introduserte bruken av te («five o‘clock tea») da hun var forarget over hoffdamenes vindrikking. Hun introduserte også gafler ved bordet.


== Referanser ==
Harold Gilman

Harold John Wilde Gilman (født 11. februar 1876 i Rode i Somerset i England, død 12. februar 1919 i London) var en britisk maler, kjent for sine interiør-, portrett- og landskapsmaleri. Han var en av grunnleggerne av den såkalte Camden Town-gruppen.


== Liv og virke ==
Gilman var født i Somerset men vokste opp i Romney Marshes i Kent, der faren var skolestyrer. Gilman begynte å male etter at han i 1895 hadde væry lærer hos en britisk familie bosatt i Odessa i Tsar-Russland. I 1896 begynte han å studere malerkunst ved Hastings School of Art. Året etter flyttet han over til Slade School of Fine Art i London, der han ble til 1901. I 1904 reiste han til Spania og bodde der i mer enn ett år, mens han studerte de spanske mestermalerne Diego Velázquez og Francisco Goya. Også USA-amerikanske James Whistler var en stor inspirasjonskilde i hans unge år.Etter å ha bosatt seg i London, møtte han maleren Walter Sickert i 1907. Sammen med Sickert grunnla Gilman både kunstnurgruppene Fitzroy Street i 1907 og Camden Town i 1911. I mellomtiden hadde han meldt seg inn i Allied Artists' Association og flyttet til Letchworth. Verkene hans fra den tiden viser påvirkning fra Édouard Vuillard så vel som Sickert.I 1910 ble Gilman stimulert av den første postimpresjonistiske utstilling i London. Han tok ds en tur til Paris, og fjernet seg raskt fra Sickerts oppfatning av postimpresjonisme. Gilman frigjorde seg fra Sickert og begynte å bruke stadig kraftigere farger, påvirket av verker av Vincent van Gogh, Paul Gauguin og Paul Signac.

Gilman besøkte Skandinavia i 1912 og 1913. På turene laget han miljøstudier. Han malte Kanalbroen i  Flekkefjord, en nøyaktig skildring av miljøet på byen. Dette verket er trolig inspirert av Vincent van Goghs frrmstilling av en lignende bro i Provence. Gilman, som tidligrre hadde vært avvisende til van Goghs kunst, ble senere en stor beundrer. Han identifiserte seg med kunsten til landsmannen Charles Ginner, og kalte seg for en nyrealistisk maler. Gilman og Ginner holdt fellesutstilling i 1914, og dannet noe senere en malerskole sammen, der de underviste.
År 1918 gav Canadian War Records Gilman i oppdrag i å reise til Nova Scotia. Der malte han et kjent bilde av havnen i Halifax til War Memorial i Ottawa.
Vinteren 1919 døde han av spanskesyken i London.


== Referanser ==
Roseanne Barr

Roseanne Cherrie Barr (født 3. november 1952 i Salt Lake City i Utah) er en amerikansk skuespillerinne, komiker, forfatter og fjernsynsprodusent. Hun startet sin karriere innen stand-up-komedie i klubber før fikk kritisk og populær anerkjennelse i fjernsynssituasjonskomedien Roseanne (1988–1997, 2018). Hun vant både en Emmy og en Golden Globe Award for Best Actress for hennes rolle og fremføring i fjernsynsprogrammet.
Barr ble født inn i en jødisk familie som bodde i Salt Lake City i Utah. Hun ble en stand-up-komiker i 1980. Sent i 1980-årene og tidlig i 1990-årene ble hun berømt gjennom hennes rolle i Roseanne og andre offentlige fremføringer. Barr utløste kontroverser når hun fremførte «The Star-Spangled Banner» under en nasjonalt fjernsynssendt baseballkamp den 25. juli 1990. Etter å ha sunget nasjonalsangen på en måte som ble ansett som en bevisst respektløs fremføring, grep hun seg selv i skrittet og spyttet. Denne fremføringen resulterte i fordømmelse fra baseballsupportere og sportsjournalister, og ble kalt respektløst av da president George H. W. Bush.


== Referanser ==


== Eksterne lenker ==
(en) Roseanne Barr på Internet Movie Database 
(sv) Roseanne Barr i Svensk Filmdatabas 
(da) Roseanne Barr på Filmdatabasen 
(da) Roseanne Barr på Filmdatabasen 
(da) Roseanne Barr på Scope 
(fr) Roseanne Barr på Allociné 
(en) Roseanne Barr på AllMovie 
(en) Roseanne Barr hos The Movie Database 
(en) Roseanne Barr hos Behind The Voice Actors
Elisabeth av Luxemburg

Elisabeth av Luxemburg (født 7. oktober 1409 i Visegrád, død 19. desember 1442 i Győr) var dronninggemalinne av Tyskland, Ungarn og Böhmen.
Hun var datter av Sigismund av Det tysk-romerske rike, konge av Ungarn og Böhmen. Elisabeth var forventet å etterfølge sin far på tronen sammen med sin mann Albrecht av Østerrike. Hennes arverett ble ignorert av den ungarske adelen da Sigismund døde i 1437, og kun hennes mann ble akseptert som monark, med Elisabeth bare som gemalinne.
Albert døde i 1439 og etterlot en svanger Elisabeth som enkedronning, samt to døtre, Anne og Elisabeth. Böhmens adel kunngjorde et interregnum, mens kong Vladislav III av Polen ble kronet til konge av Ungarn i mai 1440, tre måneder etter at dronning Elisabeth hadde født sønnen Ladislaus Postumus. Hun var bestemt på å kreve sin arverett på sin sønns vegne, noe som ledet til en innbyrdeskrig mellom hennes og Vladislavs støttespillere. Konflikten endte med dronningens død i en alder av 33 år. Vladislav selv døde under slaget ved Varna i 1444, som åpnet for at Elizabeths sønn kunne anerkjennes som konge av Ungarn.


== Referanser ==
Horace Elgin Dodge

Horace Elgin Dodge (født 17. mai 1868 i Niles i Michigan, død 10. desember 1920 i Palm Beach i Florida) var en pioner innen den amerikanske bilindustrien, og grunnla sammen med sin eldre bror John, bilmerket Dodge. Han døde av lungebetennelse som følge av spanskesyken.


== Referanser ==


== Litteratur ==
Kaffanke, F.: Die zwei Brüder Raphael & Tassi#ulow: 90 Jahre Dodge. – in: MVC-Depesche, 2004, Heft 5, S. 42–48
Johanna Siqveland

Anna Johanna Marie Siqveland (født 5. august 1853 i Kristiansand, død 9. april 1931 i Oslo) var en norsk maler og kunstpedagog, og kjent som landskapsmaler og en usedvanlig populær utstiller.
Johanna Siqveland var datter av jernvarehandler, grosserer og banksjef Tobias Siqveland og hans tyskfødte hustru Gustine.
I 1870-årene var Johanna Siqveland elev av Knud Bergslien og Amaldus Nielsen, før hun i årene 1879-82 studerte hos blant andre Sofus Jacobsen i Düsseldorf. Deretter var hun elev av marinesmaleren Hendrik Willem Mesdag i Scheveningen i årene 1883-85. Deretter studerte hun ved kunstakademiet i Antwerpen under Frans van Kuyck. Omkring 1890 hadde hun et studieopphold i Lofoten. 
Siqveland ble en svært populær utstiller i 1890-årene. Allerede i 1884 stilte hun ut ved Høstutstillingen, et stilleben kalt Frugtstykke, og hennes landskapsbilder fra Nederland og Jæren stiltes ut i flere av kunstforeningene. Bare i Kristiansands kunstforening stilte hun ut nærmere 90 malerier før år 1900. De fleste av sine motiver hentet hun fra byen Kristiansand og dens nærmeste omgivelser, som Grovane, Baneheia, Oksøy og Flekkerøy.I 1890-årene beveget Siqveland seg fra maleriet til kunstindustrien, og stilte ut kunstindustrielle gjenstander ved Verdensutstillingen i Paris 1900.
Hun etablerte en privat kunstindustriskole i fødebyen Kristiansand, en virksomhet hun senere flyttet til Kristiania.


== Referanser ==


== Kilder ==
Wichstrøm, Anne (1983). Kvinner ved staffeliet. Universitetsforlaget. ISBN 8200066444. 
Wichstrøm, Anne (1997). Kvinneliv, kunstnerliv. Gyldendal. ISBN 8252535208.
Corennys

Corennys er en slekt av biller som hører til underfamilien blomsterbukker i den artsrike familien trebukker.


== Utseende ==
Middelsstore (13-19 millimeter), slanke, matt brunlige eller rødlige trebukker. Antennene er mørke, noe kraftige, kan være litt sagtakkede og kortere enn kroppen. Pronotum er klokkeformet med en kort, men nokså dyp midtfure, dekkvingene omtrent jevnbrede. Beina er svarte, middels lange, lårene litt fortykkede.


== Levevis ==
Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.


== Utbredelse ==
Slekten er utbredt i Øst- og Sørøst-Asia (India, Myanmar, Thailand, Laos, det sørlige Kina, Taiwan, Japan).


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien blomsterbukker, Lepturinae Latreille, 1802
Stammen Lepturini Latreille, 1802
Slekten Corennys Bates, 1884
Corennys caduca Holzschuh, 1998
Corennys cardinalis (Fairmaire, 1887)
Corennys circellaris Holzschuh, 1992
Corennys conspicua (Gahan, 1906)
Corennys notatipes (Pic, 1927)
Corennys sanguinea Kano, 1933
Corennys sensitiva Holzschuh, 1998
Corennys sericata Bates, 1884
Corennys taiwana Hayashi, 1963
Corennys takakuwai Ohbayashi N. & Niisato, 2009


== Kilder ==
Cerambycidae of the World - Lepturini [1]


== Eksterne lenker ==
(en) Corennys i Encyclopedia of Life 
(en) Corennys i Global Biodiversity Information Facility 
(en) Corennys hos NCBI 
Corennys – detaljert informasjon på Wikispecies 
(en) Corennys – kategori av bilder, video eller lyd på Commons
Bildegalleri Arkivert 21. november 2018 hos Wayback Machine.
Bilde av Corennys notatipes
Eustrangalis

Eustrangalis er en slekt av biller som hører til underfamilien blomsterbukker i den artsrike familien trebukker.


== Utseende ==
Middelsstore, slanke, blankt rødbrunlige trebukker, dekkvingene ofte mørke med grønn metallglans. Antennene er tynne, omtrent så lange som kroppen. Pronotum er klokkeformet med litt uttrukne bakhjørner, dekkvingene kraftig avsmalnende bakover. Beina er ganske lange og slanke.


== Levevis ==
Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.


== Utbredelse ==
Slekten er utbredt i Øst- og Sørøst-Asia (Laos, det sørlige Kina, Taiwan, Japan).


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien blomsterbukker, Lepturinae Latreille, 1802
Stammen Lepturini Latreille, 1802
Slekten Eustrangalis Bates, 1884
Eustrangalis aeneipennis (Fairmaire, 1889)
Eustrangalis anticereducta Hayashi, 1958
Eustrangalis distenioides Bates, 1884
Eustrangalis latericollis Wang & Chiang, 1994
Eustrangalis masatakai Ohbayashi N., 2003
Eustrangalis viridipennis Gressitt, 1935


== Kilder ==
Cerambycidae of the World - Lepturini [1]


== Eksterne lenker ==
(en) Eustrangalis i Encyclopedia of Life 
(en) Eustrangalis i Global Biodiversity Information Facility 
(en) Eustrangalis hos NCBI 
Eustrangalis – detaljert informasjon på Wikispecies 
(en) Eustrangalis – kategori av bilder, video eller lyd på Commons
Bildegalleri Arkivert 21. november 2018 hos Wayback Machine.
Richard Brodie

Richard Brodie (født 10. november 1959) er en amerikansk dataingeniør. Han var skaperen av Microsoft Word da han arbeidet i Microsoft, og har senere vært foredragsholder og forfatter.


== Referanser ==


== Eksterne lenker ==
(en) Richard Brodie på Internet Movie Database
Tessa Frenay

Tessa Frenay (tidligere Tessa den Heijer; født 27. februar 1996) er en norsk friidrettsutøver som løper mellom- og langdistanse. Tessa endret navet til Frenay i 2017. Tessa er medlem i Halden Idrettslag. Tessa er opprinnelig fra Nederland, men flyttet med sin fosterfamilie i 2012 til Norge. Familien bodde en del år i Rendalen og Tessa var da medlem i Friidrettklubben Ren-Eng. I 2015 flyttet familien til Halden. Tessa trener av sin fosterfar Ton Frenay. Det er flere søsken i familien som driver med friidrett. I Nederland var Tessa medlem i Groningen friidrett. Tessa har forskjellige medaljer fra nederlandsk juniormesterskap. Hun fikk blant annet to gull på 5000 meter  og 3000 meter i 2014. I 2017 ble Tessa norsk statsborger. I Norge har Tessa vunnet flere NM juniormedaljer.
Personlige rekorder:

800 m 2.08.62
1500 m 4.26.50
3000 m 9.28.17
5000 m 16.24.23
10.000 m 37.55.85
10.000 m gateløp 34.31
Halvmaraton 1.15.18I 2018 løp Tessa 5000 meter på Nordisk Baltisk mesterskap for Norge og kom på 3. plass.
Jerónimo de Ayanz y Beaumont

Jerónimo de Ayanz y Beaumont (født 1553 i Guenduláin i Navarra, død 23. mars 1613 i Madrid) var en spansk soldat, maler, astronom, musiker og oppfinner. 


== Bakgrunn og virke ==
Han ble født i Guendulain i Navarra. 14 år gammel ble han pasje for Filip II av Spania, og sluttet seg etterhvert til militsen. 
Han utmerket seg som ingeniør og oppfinner, 34 år gammel ble han utnevnt til bestyrer av de kongelige gruvene. Han er mest kjent for å ha oppfunnet en dampmaskin, med hensikt å drenere gruver, den fikk patent av den spanske kongen i 1606. Han forbedret vitenskapelige instrumenter, utviklet vindmøller og ovner for industriell- og hjemmebruk. Han oppfant videre en klokkelignende dykkerdrakt og tegnet en undervannsbåt. 
Han døde i Madrid i 1613.


== Referanser ==
Jeakkášjohka

Jeakkášjohka (nordsamisk) er ei elv i Tana kommune i Finnmark. Den er ei sideelv til Ciikojohka, i Tanavassdraget. Elva renner i østlig retning over myrområdet Jeakkaš til den munner ut i Ciikojohka rundt 9 kilometer vest-nordvest for Båteng. Jeakkášjohka er 12,8 kilometer lang.


== Referanser ==